VENDIM
Nr. 167, datë 22.10.2020

MBI ZGJATJEN E PROCEDURËS ADMINISTRATIVE PËR SHQYRTIMIN E KËRKESËS SË SHOQËRISË “KOKA & ERGI ENERGJI STAVEC” SHPK, PËR LICENCIM NË VEPRIMTARINË E PRODHIMIT TË ENERGJISË ELEKTRIKE

Në mbështetje të nenit 16, të ligjit nr. 43/2015, “Për sektorin e energjisë elektrike”, të ndryshuar; nenit 14, pika 3, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, të ndryshuar; si dhe nenit 15, të “Rregullores së organizimit, funksionimit dhe procedurave të ERE-s”, miratuar me vendimin e Bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 22.10.2020, mbasi shqyrtoi relacionin nr. 114/3 prot., datë 19.10.2020, të Drejtorisë së Licencimit, Autorizimeve dhe Mbikëqyrjes, mbi shtyrjen me 30 dite pune të afatit të vendimmarrjes finale të Bordit të ERE-s, të shoqërisë “Koka & Ergi Energji Stavec” sh.p.k.,
konstatoi se: 
- Me vendimin nr. 143, datë 28.8.2020, ka filluar procedura për licencimin e shoqërisë “Koka & Ergi Energji Stavec” sh.p.k. në veprimtarinë e prodhimit të energjisë elektrike. 
- Në vijim të kësaj vendimmarrje u krye njoftimi në median e shkruar me shkresën nr. 62/26, datë 28.8.2020, dhe në përfundim të afatit të përcaktuar në nenin 10, pika 11, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, nuk rezultoi të ketë vërejtje apo ankesa nga palët e treta, lidhur me aplikimin e bërë nga shoqëria “Koka & Ergi Energji Stavec” sh.p.k.
- U konstatua se njoftimi drejtuar shoqërisë “Koka & Ergi Energji Stavec” sh.p.k., për plotësimin e dokumentacionit të mbetur, nuk ishte dërguar në afat.
- Ndodhur në kushtet kur shoqëria nuk ka marrë në kohë njoftimin e ERE-s, u vijua me dërgimin në rrugë zyrtare elektronike, në datën 15.10.2020, të këtij njoftimi.
- Me qëllim dhënien e kohës së arsyeshme për aplikuesin, për plotësimin e dokumentacionit të munguar, brenda afateve të parashikuara në legjislacionin në fuqi, lind nevoja e zgjatjes së afatit procedural për shqyrtimin e këtij aplikimi.
- Bazuar në nenin 14, pika 3, të “Rregullores për procedurat dhe afatet për dhënien, modifikimin, transferimin, rinovimin dhe heqjen e licencave në sektorin e energjisë elektrike”, të ndryshuar, parashikohet se: “Bordi mund të vendosë rast pas rasti për zgjatjen e afatit të përcaktuar në pikat 1 dhe 2, të këtij neni, kur dokumentacioni nuk është i plotë, por jo më shumë se 30 ditë pune”.
Për gjithë sa më sipër cituar, Bordi i ERE-s

Ky vendim hyn në fuqi menjëherë.

